**Аеродромот во Софија** (IATA: SOF, ICAO: LBSF) (бугарски: *Летище София*) е најголемиот аеродром во Бугарија. Во 2011 година биле опслужени околу 3,47 милиони патници или 5,4% повеќе од 2010 година.

Историја
--------

Аеродромот најпрво бил изграден во доцните 1930-ти години, на оддалеченост од околу 6,3 километри од центарот на Софија. За време на Втората светска војна, аеродромот бил користен од страна на армијата. Цивилниот сообраќај започнал во 1947 година. Терминалот 1 бил изграден за време на втората светска војна, во манир на модерен европски аеродром од тоа време од архитектот Иван Марангозов. Структурата на терминалот се состои од владино крило на западната страна од терминалот, делот за меѓународни летови е на средината, а делот за летови во границите на Бугарија е во источното крило на терминалот.

Во средината на 1960-тите години започнало спроведувањето на планови за надградба на аеродромот. Имало неколку планови, меѓу кои и да се изгради нов аеродром на оддалеченост од 70 километри од центарот на Софија.[] Сепак, официјалните лица се решиле за проширување на сегашниот аеродром. Проектот кој бил планиран во средината на 1960-тите години, сепак бил реализиран кон 2000 година со изградба на нов терминал и нова писта, паралелна со претходната. Финансискиот пакет, во најголем дел од Европската Унија и Кувајт бил договорен во 1998 година, додека работите започнале во 2001 година. Новиот терминал бил официјално пуштен на 27 декември 2006 година.

Реконструкција на аеродромот
----------------------------

* Модел на новиот терминалМодел на новиот терминал
* Стариот терминал, сега познат како терминал 1Стариот терминал, сега познат како терминал 1

Во согласност со планот за реконструкција, биле изградени нов терминал и нова писта. Постоечката писта била претворена во патека за таксирање. Вкупната инвестиција беше околу 200 милиони евра, финансии кои беа обезбедени во 1997-98 година од страна на Европската инвестициона банка, Кувајтскиот фонд за развој на арапската економија и ФАРЕ програмата. Реконструкцијата започна напоредно на две работи: новата писта и новиот терминал. Новата писта била отворена во август 2006, додека новиот терминал во декември 2006.

Транспорт до аеродромот
-----------------------

### Автобус

Две автобуски линии поминуваат покрај аеродромот во Софија. Времето на патување е околу 20 минути во зависност од сообраќајниот метеж. Од/До терминаот 1 сообраќа автобусот број 84, додека од/до терминалот 2 сообраќа автобусот број 284. Цената на една автобуска карта е 1,60 лева (околу 45 денари).

### Такси

Такси превоз е достапен од двата терминали, 1 и 2.

Терминали
---------

* Надворешен поглед на терминалот 2Надворешен поглед на терминалот 2
* Внатрешност на терминалот 2Внатрешност на терминалот 2
* Внатрешност на терминалот 2Внатрешност на терминалот 2
* Ареа за чекање на патницитеАреа за чекање на патниците

### Терминал 1

Терминалот 1 бил изграден во првата половона на 20. век, и во моментот воглавно се користи од нискобуџетните авиокомпании кои сообраќаат од аеродромот.

### Терминал 2

Терминалот 2 беше официјално отворен на 27 декември 2006 година и бил еден од најголемите проекти во Бугарија со пари од Европската Унија. На терминалот постојат 7 порти за авионите, 38 шалтери за чекирање и покрива површина од околу 50.000 m2.

Авиокомпании и одредишта
------------------------

### Терминал 1

* Airlift Service (Охрид)
* easyJet (Лондон Гетвик, Мадрид, Манчестер, Милано Малпенза)
* Germanwings (Келн/Бон)
* MyAir (Милано Бергамо)
	+ MyAir оперирано од Darwin Airline (Венеција)
* Rossiya (Санкт Петербург)
* Wizz Air (Барселона, Брисел Шарлерој, Дортмунд, Лондон Лутон, Милано Бергамо, Рим Фјумичино, Валенсија)
* Wizz Air Bulgaria (Варна)

### Терминал 2

* Aegean Airlines (Атина)
* Aer Lingus (Даблин)
* Aeroflot (Москва Шереметјево)
* Air France (Париз Де Гол)
* Air Malta (Малта)
* Alitalia (Рим Фјумичино)
	+ Alitalia оперирано од Alitalia Express (Милано Малпенза)
* Austrian Airlines (Виена)
	+ Austrian Arrows оперирано од Tyrolean Airways (Виена)
* British Airways (Лондон Хитроу)
* Bulgaria Air
	+ **Домашни:** (Бургас, Варна)
	+ **Меѓународни:** (Аликанте, Амстердам, Атина, Барселона, Бејрут, Берлин Тегел, Брисел, Букурешт, Дубаи, Франкфурт, Истанбул Ататурк, Ларнака, Лондон Гетвик, Лондон Хитроу, Мадрид, Малага, Манчестер, Москва Шереметјево, Палма де Мајорка, Папос, Виена, Прага, Рим Фјумичино, Скопје, Тел Авив, Тирана, Триполи, Валенсија, Виена, Цирих))
* Cyprus Airways (Ларнака)
* Czech Airlines (Прага)
* El Al (Тел Авив)
* LOT Polish Airlines (Варшава)
* Луфтханза (Франкфурт, Минхен)
	+ Lufthansa Regional оперирано од Eurowings (Аеродром Диселдорф|Диселдорф)
	+ Lufthansa Regional оперирано од Lufthansa CityLine (Минхен)
* Swiss International Air Lines (Цирих)
* TAROM (Аеродром Букурешт Отопени)
* Turkish Airlines (Истанбул Ататурк)

Статистика на аеродромот
------------------------

**Сообраќај на аеродромот во Софија**| Година | Патници | Карго(тон) | Полетувања/Слетувања |
| --- | --- | --- | --- |
| 2000 | 1,127,400 | 11,004 | 24 785 |
| 2001 | 1,107,682 | 10,380 | 21 860 |
| 2002 | 1,214,137 | 12,480 | 24 212 |
| 2003 | 1,356,569 | 13,754 | 25 518 |
| 2004 | 1,614,139 | 14,468 | 28 700 |
| 2005 | 1,874,368 | 14,724 | 32 184 |
| 2006 | 2,209,348 | 15,244 | 38 123 |
| 2007 | 2,746,178 | 17,388 | 43 075 |
| 2008 | 3,230,696 | 18,647 | 48,626 |
| 2009 | 3,134,104 | 15,121 | 45,698 |
| 2010 | 3,296,936 | 15,489 | 47,061 |
| 2011 | 3,474,993 | 15,888 | 47,153 |
| 2012 | 3 467 455 | 16 249 | 40 806 |
| 2013 | 3 504 326 | 17 039 | 40 526 |
| 2014 | 3 815 158 | 17 741 | 42 120 |
| 2015 | 4 088 943 | 18 727 | 44 416 |
| 2016 | 4 980 387 | 21 157 | 51 829 |
| 2017 | 6 489 738[2] | 20 818 | 57 670 |

Извори
------

1. 1. ↑  „Летище София - Статистически данни за трафика" (бугарски). www.sofia-airport.bg. Архивирано од изворникот на 2013-09-21. Посетено на 2012-09-25.2.  Архивирано на 19 октомври 2021 г. (на бугарски). www.sofia-airport.bg